**Grafomotorika**

**Što je to? Kako se razvija i kako ju poboljšati?**

**Grafomotorika**, odnosno motorička sposobnost izvođenja grafema (slova), sastoji se od više sposobnosti i počinje se razvijati još u ranom djetinjstvu (negdje oko 18 mjeseci starosti djeteta). Ona obuhvaća vizualnu percepciju, okulomotornu koordinaciju, te glasovnu sintezu i analizu.

**Grafomotoričke vještine** su kombinacija različitih vještina: fine motorike šake, vizualne percepcije, okulomotorne koordinacije te glasovne analize i sinteze koje omogućavaju osobi da drži olovku i piše.

**Motorička očekivanja** djeteta koje kreće u prvi razred osnovne škole (6.god):

* dijete je odabralo dominantnu ruku
* drži olovku vrhovima prstiju (palca, kažiprsta i srednjeg prsta)
* može precrtati geometrijske likove
* svladalo je bojanje unutar linija
* ima primjeren pritisak olovke na papri
* crta prepoznatljive crteže i zna napisati svoje ime velikim tiskanim slovima.

**Svakodnevne aktivnosti** koje doprinose razvoju grafomotorike:

* samostalno obuvanje i oblačenje (obuvanje i vezanje tenisica i cipela, zakopčavanje i zatvaranje zatvarača na hlačama i jaknama, zakopčavanje gumbiju)
* crtanje kažiprstom po pijesku ili brašnu; slikanja različitim materijalima (pastelama, flomasterima, vodenim bojama i kistom, temperama i spužvicama, kredama, prstima, bojama za staklo) i po različitim podlogama (kartonskim kutijama, staklu, betonu, komadima drveta, kuglicama od stiropora, papiru za pečenje ukoliko dijete ima jaki pritisak olovke na papir)
* lijepljenje sličica, oblikovanje različitih oblika od plastelin, nizanje perli
* samostalno guljenje voća
* ispravno sjedenje na stolici (ravno držanje, obje ruke s laktovima na stolu, glava odmaknuta od papira u visini dvije otvorene dječje šake)
* branje cvijeća, igra sa slamkama, podizanje i nizanje niti vune ili vezica za vježbanje pincentnog hvata kao preduvjeta za pravilan hvat olovke.

Pravilan hvat olovke